《题息斋南风堂松竹图有欧阳虞揭诸公诗》
明代·郑潜

京师阅遍名公画，此卷传来乱后看。满纸烟云元气湿，半轩苍翠日光寒。

文章阁老仪鸾凤，江海羁人佩蕙兰。空忆南风悲岁暮，独怜松桧照琅玕。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。